钦定古今图书集成/明伦汇编/氏族典/第350卷 > 《廖用贤尚友录》 > 邹礼
## 钦定古今图书集成/明伦汇编/氏族典/第350卷 > 《廖用贤尚友录》 > 邹礼

按《万姓统谱》：礼，字川和，高安人。世以儒名家。礼才识
明敏，博闻洽记，尢练达条章，当路嘉其才。辟掾史。执
法平允，活人多阴德。年三十四即归隐，惟以养亲教
子为乐。姚云尝赞其影，以马少游比之。总管张公畴
敬其为人，荐诸集贤，赐称“德逸处士。”

===邹浩===按《宋史邹浩传》：“浩字志完，常州晋陵人。第进士，调扬
州颍昌府教授。苏颂用为太常博士，来之邵论罢之
后累岁，哲宗亲擢为右正言。章惇独相用事，威虐震
赫，浩所言每触惇忌，仍上章露劾，数其不忠慢上之
罪。未报，而贤妃刘氏立，浩言不可，章惇诋其狂妄，乃
削官，羁管新州。徽宗立，召还，复为右正言，迁左司谏”，
又迁兵、吏二部侍郎。以宝文阁待制知江宁府，徙杭、
越州。初，浩还朝，帝首及谏立后事，奖叹再三，询谏草
安在，对曰：“焚之矣。”蔡京用事，素忌浩，乃使其党为伪
疏，言刘后杀卓氏而夺其子。遂再责衡州别驾，寻窜
昭州，五年始得归。卒谥忠。